เป็นประจำเดือนวันที่6และเริ่มทานยาคุมชนิด21เม็ดวันนั้น ระหว่างนั้นมีเพศสัมพันธ์กับแฟนแบบไม่ใส่ถุงยาง หลั่งนอกทุกครั้ง ทานยาคุมเม็ดที่21วันที่26 หลังจากทานยาคุมหมด มีอาการตกขาวเป็นสีน้ำตาลปริมาณไม่เยอะ ไม่ข้นมาก ปวดท้องน้อยเล็กน้อย เป็นอาการผิดปกติหรือตั้งครรภ์รึป่าวคะ
สวัสดีค่ะ โดยปกติ การเริ่มทานยาคุมกำเนิดเป็นแผงแรก ควรทานภายใน 1-5 วันนับจากวันแรกที่มีประจำเดือนมา ยาคุมจึงจะออกฤทธิ์ในการป้องกันการตั้งครรภ์ได้ทันที ดังนั้น หากทานในวันที่ 6 ของการมีประจำเดือน ยาคุมจะยังไม่สามารถออกฤทธิ์ได้ทันที ต้องทานต่อเนื่องไปอย่างน้อย 7 วันก่อนอย่างไรก็ตาม หากในตอนนี้ ได้ทานจนครบ 21 เม็ดแล้ว แล้งหลังจากนั้นได้มีตกาขาวสีน้ำตาลออกมา ก็น่าจะเป็นเลือดประจำเดือนที่มีปริมาณน้อยมากได้ ซึ่งหากเป็นประจำเดือน ก็แสดงว่า ไม่ได้มีการตั้งครรภ์เกิดขึ้น ทั้งนี้ การที่มีเลือดออกปริมาณน้อยมาก อาจเกิดจากผลของยาคุมกำเนิด ที่ไปทำให้เยื่อบุโพรงมดลูกบางลง โดยเฉพาะยาคุมกำเนิดชนิดที่มีฮอร์โมนต่ำค่ะ อย่างไรก็ตาม อาจลองตรวจหาการตั้งครรภ์ดูด้วย หากตรวจไม่พบ ก็สามารถเริ่มทานยาคุมแผงใหม่ต่อไปได้ เมื่อเว้นระยะไปครบ 7 วันแล้วค่ะ